तूफान की तबाही के बाद उबरने की कोशिश  
तमिलनाडु से चक्रवाती तूफान 'ठाणे' के गुजरने के बाद सबसे बुरी तरह प्रभावित कुड्डालोर जिले में सामान्य जनजीवन की बहाली में समस्या का सामना करना पड़ रहा है।
तमिलनाडु से चक्रवाती तूफान 'ठाणे' के गुजरने के बाद सबसे बुरी तरह प्रभावित कुड्डालोर जिले में सामान्य जनजीवन की बहाली में समस्या का सामना करना पड़ रहा है। चक्रवाती तूफान के कारण दक्षिण भारत में 42 लोगों की मौत हो चुकी है।
	तूफान से तमिलनाडु में 26, केरल में 4 और पुद्दुचेरी में सात लोगों की मौत विद्युत स्पर्शघात, पेड़ के गिरने, क्षत और दीवार के ढहने से हुई है।
	कुड्डालोर जिले की पुलिस उपाधीक्षक एस. वनीता ने कहा, "प्रमुख सड़कों पर गिरे पेड़ों को हटा दिया गया है और यातायात बहाल किया जा रहा है। लोग अपने घरों को लौट कर रहे हैं।"
	तूफान के कारण 140 किलोमीटर प्रति घंटे की रफ्तार से हवाएं चलने से विद्युत व्यवस्था चरमरा गई है।
	कुड्डालोर की एक घरेलू महिला ने बताया, "जिले में विद्युत नहीं है, जिसकी वजह से पानी की समस्या है।"
	एक अन्य निवासी जे. कन्नन ने कहा कि दो रुपये की मोमबत्ती 10 रुपये में मिल रही है।
	अधिकारियों के अनुसार विद्युत आपूर्ति बहाल करने में कम से कम दो दिन लगेंगे।
	विद्युत संकट के कारण जिले में बैकिग गतिविधियां भी प्रभावित हुई हैं।
	तमिलनाडु की मुख्यमंत्री जे. जयललिता ने शुक्रवार को राहत एवं पुनर्निर्माण कार्यों के लिए 150 करोड़ रुपये की राशि जारी करने का आदेश दिया था।